**Fortrolighedserklæring**

**Samarbejdsaftale om studenterprojekt**

Mellem Navn

Fødselsdato

Adresse

Postnummer og poststed

(herefter benævnt ’de(n) Studerende’)

og Virksomhed A/S

Adresse

Postnummer og poststed

CVR. nummer XXXXXX

(herefter benævnt ’Virksomhed’)

og Aalborg Universitet

Fredrik Bajers Vej 5

9100 Aalborg

CVR. nummer 29102384

(herefter benævnt ’AAU’)

# Baggrund og formål

* 1. Ved nærværende aftale bekræftes, at de(n) Studerende udfører et studenterprojekt med titel ”Titlen” (herefter Studenterprojektet) i samarbejde med Virksomheden.
  2. Virksomheden er opmærksom på at de(n) Studerende skal aflevere en skriftlig rapport samt til eksamen vedrørende Studenterprojektet, hvilket indebærer at de studerende skal indfri en række læringsmål som kan have indvirkning på Studenterprojektet.

## Virksomhedens instruktioner

## Under arbejde hos Virksomheden skal de(n) Studerende efterkomme instruktioner fra Virksomheden med hensyn til arbejds­metoder, procedurer og arbejdstidspunkter og i øvrigt følge de af Virksomheden angivne forskrifter for op­hold hos Virksomheden samt for brug af elektronisk kommunikation/IT.

## Forsikring

* 1. Såfremt de(n) Studerende i forbindelse med opholdet hos Virksomheden ikke er omfattet af Virksomhedens arbejdsskadeforsikring eller andre relevante forsikringer, har Virksomheden pligt til at orientere de(n) Studerende herom.

## Anvendelse af viden og fortrolighed

## Forretningshemmeligheder skal betyde den information, som de(n) Studerende og AAU i forbindelse med Studenterprojektet modtager fra Virksomheden om Virksomheden. Forretningshemmeligheder skal være tydeligt markeret ’fortroligt’ eller, hvis udvekslet mundtligt, nedfældes skriftligt af Virksomheden, markeres ’fortroligt’ og sendes til de(n) Studerende inden 30 dage efter at udvekslingen har fundet sted.

## Forretningshemmeligheder må alene benyttes til gennemførelse af Studenterprojektet.

## De(n) Studerende og AAU har ret til at videregive Forretningshemmeligheder til censor­. Censor er ikke at regne som 3. mand i forhold til fortrolighed.

## Hemmeligholdelsesforpligtelsen omfatter ikke Forretningshemmeligheder som; (i) på tidspunktet for modtagelsen var offentliggjort eller på anden måde tilgængelige for offentligheden, (ii) efter modtagelsen er blevet offentliggjort eller blevet tilgængelige for offentligheden på anden måde, uden at dette skyldes modtagerens tilsidesættelse af hemmeligholdelsesforpligtelsen, (iii) allerede på modtagelsestidspunktet var retmæssigt i modtagerens besiddelse uden hemmeligholdelsesrestriktioner, (iv) er modtaget fra en tredjemand, som var berettiget til at videregive informationen, eller (v) efterfølgende er udviklet af modtageren uafhængigt af Studenterprojektet.

## Hemmeligholdelsesforpligtelsen ophører 3 år efter at Studenterprojektet er gennemført eller afbrudt. Hemmeligholdelsesforpligtelsen omfatter også personer, der måtte være udtrådt af Studenterprojektet uanset årsag.

## Eventuelt personfølsomt materiale skal markeres ”Personfølsomt” og må ikke offentliggøres. Hemmeligholdelsesforpligtelsen omfatter også personer, der måtte være udtrådt af Studenterprojektet uanset årsag.

## Publicering

## Virksomheden anerkender, at resultatet af det arbejde, der udføres af de(n) Studerende under denne aftale, er til brug for Studenterprojektet og skal så vidt muligt kunne publiceres under hensyntagen til hemmeligholdelsesforpligtigelsen jf. punkt 5.

## Rettigheder til Studenterprojektets resultater

## Brugsmodel eller patent:

## Immaterielle rettigheder der kan patent- eller brugsmodelbeskyttes, og som frembringes af de(n) Studerende som led i gennemførelsen af Studenterprojektet tilfalder Virksomheden, mod et rimeligt vederlag til de(n) Studerende. Vederlaget fastsættes på forhånd til kr. 20.000 som skal betales til de(n) Studerende.

## Såfremt AAU vejleder er medopfinder har AAU et særskilt vederlagskrav på kr. 5.000.

Såfremt Virksomheden ønsker at få overdraget de immaterielle rettigheder, skal virksomheden seneste 7 arbejdsdage inden de(n) Studerende(s) eksamen give skriftligt besked til opfinderne.

Ejerskab til de immaterielle rettigheder overgår til Virksomheden når der er sket endelig betaling jf. ovenstående.

## Ophavsret, designret, varemærker og øvrige immaterielle rettigheder:

## Immaterielle rettigheder der kan beskyttes eller er beskyttet ved lov, og som frembringes af (i) de(n) Studerende samt af (ii) AAU vejleder som led i gennemførelsen af Studenterprojektet (herefter benævnt Resultater) tilfalder de(n) Studerende og AAU vejleder. Virksomheden får en gratis ikke eksklusiv licens til kommercielt brug.

## Immaterielle rettigheder lavet i fællesskab

## Immaterielle rettigheder der kan beskyttes eller er beskyttet ved lov som frembringes; (i) af de(n) Studerende, AAU vejleder og Virksomheden i fællesskab eller (ii) af de(n) Studerende og Virksomheden i fællesskab som led i gennemførelsen af Studenterprojektet (herefter benævnt resultater) reguleres forholdsvis efter 7.1 og 7.2.

## Ansvar

## Da der er tale om et studenterprojekt, påtager de(n) Studerende, AAU og Virksomheden sig intet ansvar over for hinanden for, at Studenterprojektet fører til det ønskede resultat.

## Der påhviler Parterne almindeligt erstatningsansvar i henhold til dansk rets almindelige regler. Parterne skal dog ikke kunne holdes ansvarlige for indirekte tab, følgeskader, driftstab, tabt arbejdsfortjeneste eller andre økonomiske konsekvenstab, herunder erstatningskrav fra Tredjemand.

## Varighed og opsigelse

## Denne aftale træder i kraft den XX. måned 201X, dog først når alle parter har underskrevet aftalen er den gældende, indtil den uden yderligere varsel ophører den XX. måned 201X.

## De(n) studerende kan opsige med 14 dages varsel til udgangen af en måned.

## Såfremt en part misligholder denne aftale, er enhver anden part berettiget til at ophæve aftalen med umiddelbar virkning over for alle parter.

## Aftalens ophør eller ophævelse medfører dog ikke ophør af parternes rettigheder og forpligtelser i henhold til aftalens pkt. 5, 6 og 7.

## Ændringer af aftalen

## Ændring af denne aftale skal være skriftlig og underskrevet af parterne for at være gyldig og bindende for parterne.

## Tvister

## Tvister mellem parterne i forbindelse med Studenterprojektet skal søges løst i mindelighed. Lykkes det ikke at opnå en mindelig løsning mellem parterne, henvises sagen til behandling ved de almindelige domstole og afgøres efter dansk lovgivning.

## 

Dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De(n) Studerende Virksomheden

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn: Navn:

Titel: Studerende Titel:

Dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

AAU AAU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn: Navn:

Titel: Studieleder Titel: Vejleder